stanford-oval/wikipedia huggingface dataset:
Amer Sports
Historia > Amer Sports Oyj (2005–2019)

Vuonna 2005 Adidas myi Amer Sportsille Salomonin. Kaupan myötä Amer Sportsille päätyivät myös ranskalainen Mavic, joka valmisti vanteita, pyöräilyn lisävarusteita ja kypäriä sekä kiipeilyvarusteita ja -vaatteita valmistava Arc'teryx lumilautailuasusteita valmistanut Bonfire ja rullalautailuvälineisiin keskittynyt Cliché.
Heikki Takala aloitti yhtiön toimitusjohtajana vuonna 2010 Roger Talermon seuraajana. Takala kasvatti yhtiön tuotevalikoimaa urheiluvälineistä urheiluasusteisiin ja -kenkiin. Yhtiöllä oli muutamia kymmeniä liikkeitä, muttei verkkokauppaa. Syyskuussa Takala kertoi yhtiön kasvattavan tulevaisuudessa liikevaihdossa vaatteiden ja jalkineiden osuutta silloisesta viidenneksestä.
Syyskuussa 2012 Amer Sports kertoi muuttavansa Vallilan konepaja-alueella sijaitsevaan vanhaan halliin alkuvuonna 2014.
Vuonna 2013 yhtiön liikevaihto kasvoi kahdeksan prosenttia, samaan aikaan kun valtaosa muista pörssiyhtiöistä kertoi liikevaihtonsa pienentyneen.
Vuoteen 2014 mennessä Amer Sports oli kasvattanut liikeidensä määrän yli kahteensataan. Se vastasi itse noin puolesta liikkeistä, mutta haasteellisissa maissa käytettiin partnereita. Verkkokauppoja yhtiöllä oli viisikymmentä. Amer Sports omisti maailman suurimman suksitehtaan, joka sijaitsi Bulgariassa.
Vuonna 2015 Amer Sports osti baseball-mailoja valmistavan Louisville Sluggerin Kentuckystä. Jo aiemmin se oli hankkinut DeMarini-mailat. Yhtiö oli jakanut toimintansa kolmeen osaan: ulkoilu, pallopelit ja fitness-urheilu. Sen 2,6 miljardin euron liikevaihdosta 1,5 miljardia tuli ulkoilusta ja 650 miljoonaa palloilusta.
Vuonna 2016 konsernilla oli noin 300 myymälää.
Vuonna 2017 Amer Sportsin liikevaihdosta lähes puolet tuli sen omien liikkeiden kautta.
Huhtikuussa 2018 Amer Sports osti tanskalaiselta IC Groupilta ruotsalaisen urheiluvaatevalmistaja Peak Performancen. Yhtiön suurimmat omistajat olivat Keva, Maa- ja vesitekniikan tuki, Ilmarinen, Mandatum ja Ilkka Brotherus. Joulukuussa Mascot Bidco -niminen konsortio ilmoitti tehneensä ostotarjouksen Amer Sportsista. Ryhmittymään kuuluivat Anta Sports, FountainVest Partners, Anamered Investments ja Tencent. Anta Sports on Kiinan suurin urheiluvaatteiden valmistaja. Lululemon Athletican perustaja Chip Wilsonin osuus Amerista on noin viidennes. Amer Sports kuului Helsingin pörssin suuriin yrityksiin ja sen markkina-arvo oli noin neljä miljardia euroa.
Historia > Amer Sports Oy (2019–)

Alkuvuonna 2019 Amerin omistus siirtyi Anta Sportsin johtamalle konsortiolle. Yhtiön brändeihin kuului muun muassa Salomon, Wilson, Atomic, Suunto, Precor ja Peak Performance. Maaliskuussa Amer Sports ilmoitti myyvänsä Mavicin yhdysvaltalaiselle pääomasijoitusyhtiö Regentille ja keskittyvänsä asusteisiin, jalkineisiin ja omaan vähittäiskauppaansa. Amer Sports poistui Helsingin pörssistä syyskuussa ja marraskuussa se siirtyi Mascot Bidco Oy:n omistukseen. Heikki Takalan seuraajaksi Amer Sportsin toimitusjohtajana valittiin syyskuussa James Zheng.
Joulukuussa 2020 kerrottiin, että amerikkalainen Peloton Interactive Inc ostaa Amer Sportsilta Precorin.
Tammikuussa 2022 kerrottiin, että Amer Sports myy Suunnon kiinalaisyhtiö Lieshengille, joka oli erikoistunut puettavaan teknologiaan.
Organisaatio

Amer Sports on ANTA Sports Products Limitedin osakkuusyhtiö.
Amer Sportsin omistavat kiinalaiset ANTA Sports Products, FountainVest Partners ja Tencent sekä kanadalainen Anamered Investments. Amer Sportsilla on myyntiorganisaatioita 39 maassa.
Brändit

Amer Sports myy esimerkiksi urheiluvaatteita, -kenkiä ja -välineitä. Sen kenkävalikoimiin kuuluu muun muassa vaellus- ja maastojuoksukenkiä.
Konserniin kuuluu urheilubrändejä, muun muassa Arc’teryx, Atomic, Peak Performance, Salomon ja Wilson Sporting Goods.
Brändit > Arc’teryx

Kanadalainen Arc’teryx on keskittynyt ulkoiluvaatteisiin ja -tuotteisiin, jotka on suunniteltu kiipeilyä, vaellusta, laskettelua, juoksua ja vapaa-aikaa varten.
Brändit > Atomic

Itävaltalainen Atomic valmistaa välineitä alppi- ja murtomaahiihtoon.
Brändit > Peak Performance

Ruotsalainen Peak Performance valmistaa vaatteita muun muassa hiihtoon, golfiin, harjoitteluun ja ulkoiluun.
Brändit > Salomon

Ranskalainen Salomon valmistaa urheiluvälineitä- ja vaatteita.
Brändit > Wilson

Yhdysvaltalainen Wilson on keskittynyt joukkuepallopeleihin, kuten baseballiin, koripalloon, lentopalloon ja myös eurooppalaiseen jalkapalloon. Se valmistaa tuotteita myös yksilölajeihin, kuten golfiin, tennikseen ja sulkapalloon. Brändi on markkinajohtaja amerikkalaisessa jalkapallossa ja sillä on pallosopimus amerikkalaisen jalkapallon ammattilaissarja NFL:n kanssa. Sarjan loppuottelu on nimeltään Super Bowl, jota vuonna 2015 seurasi yli 110 miljoonaa tv-katselijaa pelkästään Yhdysvalloissa.
Wilsonin tuotteita ovat käyttäneet muun muassa tennispelaajat Roger Federer, Venus Williams ja Serena Williams, golfaaja Nick Faldo ja koripalloilija Kareem Abdul-Jabbar. Wilson on markkinajohtaja myös baseball-räpylöissä.
Tunnustuksia

Vuonna 2006 Amer Sportsin Pekka Paalanne valittiin vuoden talousjohtajaksi
Johto > Toimitusjohtajat

KTM Mauri Raunto, 1950-1955
vuorineuvos, ekonomi Pentti Heikkilä, 1955–1972
KTM Heikki O. Salonen, 1972-1986
Leif Ekström, 1986-1989
ekonomi Olli Laiho, 1990-1992
DI Seppo Ahonen, 1992-1995
DI Raimo Taivalkoski, vt. 1995-1996
KTM Roger Talermo, 1996-2009
KTM Heikki Takala, 2010-2020
James Zheng, 2020-
Kirjallisuutta

Parpola, Antti: Merkkien takana, Amer Sportsin tarina.  Helsinki:  Otava, 2022.  ISBN 978-951-1-44958-4.
Aiheesta muualla

Kuvia tai muita tiedostoja aiheesta Amer Sports Wikimedia Commonsissa
Amer Sports (englanniksi)
Amer Sports Brand Storen sisäänkäynti Vallilassa
Amer Sports Brand Store Helsingissä elokuussa 2022
Annie Lennox

| Annie Lennox |
| --- | --- |
 Annie Lennox vuonna 2023.
Henkilötiedot
Syntynyt: 25. joulukuuta 1954 (ikä 69) Aberdeen, Aberdeenshire, Skotlanti
Ammatti:  laulaja
Muusikko
Tyylilajit:  popmusiikki, uusi aalto ja rock 
Soittimet:  piano ja nokkahuilu 
Yhtyeet:  The Tourists Eurythmics
Levy-yhtiöt:  19 Recordings, Arista Records, Decca Records ja RCA Records 
Aiheesta muualla
  [ Muokkaa Wikidatassa ] [ ohje ]  
Annie Lennox (s. 25. joulukuuta 1954 Aberdeen, Aberdeenshire, Skotlanti) on brittiläisen popmusiikki-duo Eurythmicsin toinen laulaja. Hän on tehnyt yhtyeen ohella myös soolouraa. Eurythmicsin musiikin pääpiirre on Lennoxin voimakas ja ilmaisukykyinen alttoääni. Ennen Eurythmics-yhtyettä Lennox oli sen edeltäjän The Touristsin jäsen.
Vuonna 2004 Lennox voitti Howard Shoren ja Fran Walshin kanssa Golden Globen ja Oscarin parhaasta laulusta, Into The West, joka on soundtrack-kappale elokuvalle Taru sormusten herrasta: Kuninkaan paluu.
Vuonna 2007 Lennox perusti hyväntekeväisyysjärjestö SING:in, jonka tehtävänä on valistus ja kamppailu Afrikkaa koettelevaa HIV- ja AIDS-pandemiaa vastaan.
Diskografia > Albumit

Diva (1992)
Medusa (1995)
Bare (2003)
Songs of Mass Destruction (2007)
A Christmas Cornucopia (2010)
Nostalgia (2014)
Aiheesta muualla

Viralliset kotisivut (Arkistoitu – Internet Archive)
American Pie Presents: Beta House

| American Pie Presents: Beta House |
| --- | --- |

Ohjaaja:  Andrew Waller
Käsikirjoittaja:  Erik Lindsay  Adam Herz
Säveltäjä:  Jeff Cardoni
Kuvaaja:  Gerald Packer
Leikkaaja:  Rod Dean  Andrew Somers
Valmistustiedot
Valmistusmaa:   Kanada   Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  2007
Kesto:  88 min
Alkuperäiskieli:  englanti
Edeltäjä:  American Pie Presents: The Naked Mile
Seuraaja:  American Pie Presents: The Book of Love
Aiheesta muualla
IMDb 
Elonet
AllMovie
Infobox OKNimi-testi OK: 
American Pie Presents: Beta House on vuoden 2007 komediaelokuva, jota kuvattiin Torontossa. Elokuva on kuudes American Pie -elokuvasarjassa ja kolmas American Pie Presents -sarjassa. Elokuvassa Beta House kilpailee nörttitaloa vastaan seksiolympialaisissa.
Rooleissa

| 0 | 1 | 2 |
| --- | --- | --- |
|  Steve Talley   | … |  Dwight Stifler   |
|  Christopher McDonald   | … |  Mr.Stifler   |
|  John White   | … |  Erik Stifler   |
|  Jake Siegel   | … |  Mike "Cooze" Coozeman   |
|  Eugene Levy   | … |  Noah Levenstein   |
|  Ross Thomas   | … |  Ryan   |
|  Meghan Heffern   | … |  Ashley   |
|  Pilar Cazares   | … |  Peaches   |
|  Nick Nicotera   | … |  Bobby   |
|  Christine Barger   | … |  Margie   |
|  Jonathan Keltz   | … |  Wesley   |
|  Angel Besharah   | … |  Irene Wright   |
|  Tyrone Savage   | … |  Edgar Willis   |
-elokuvat
| --- | --- |
American Pie::  American Pie (1999) | American Pie 2 (2001) | American Pie: The Wedding (2003) | American Pie: Luokkakokous (2012)
American Pie Presents::  Band Camp (2005) | The Naked Mile (2006) | Beta House (2007) | The Book of Love (2009) | Girls’ Rules (2020)
Andrés Segovia

Andrés Segovia
Andrés Torres Segovia (21. helmikuuta 1893 Linares, Andalusia – 3. kesäkuuta 1987 Madrid) oli espanjalainen kitaristi. Häntä on yleisesti pidetty nykyaikaisen klassisen kitaran soiton isänä.
Segovia opiskeli teini-ikäisenä kitaransoittoa Granadassa Alhambran palatsin ympäristössä. Madridissa pitämässään ensimmäisessä ammattimaisessa konsertissa hän soitti Francisco Tárregan kitarasovituksia ja omia sovituksiaan muun muassa Bachin sävellyksistä. Hänen kitaransoittotyylinsä erosi Tárregasta ja tämän seuraajista: siinä missä Tárrega oli soittanut vain sormenpäillä, Segovia soitti sekä sormenpäillä että kynsillä. Hänen toteutuneena päämääränään oli tehdä kitarasta soitin, jota opiskeltaisiin kautta maailman pianon ja viulun tavoin klassisen musiikin soittimena.
Ensikiertue Yhdysvalloissa 1928 inspiroi brasilialaisen Heitor Villa-Lobosin säveltämään teoksen Kaksitoista etydiä (Douze études, 1929), jonka Villa-Lobos myös omisti Segovialle.
Argein

| Argein |
| --- | --- |
 Argeinin kunnantalo
 Argein
 Koordinaatit: 42°55′56″N, 0°59′36″E 
Valtio:  Ranska
Alue:  Oksitania
Departementti:  Ariège
Hallinto:  
 – Pormestari:  Denis Lourde
Pinta-ala:  
 – Kokonaispinta-ala:  11,09 km²
Väkiluku (2017):  194
 – Väestötiheys:  17 as./km²
Aikavyöhyke:  UTC+1
Infobox OKVirheellinen NIMI-arvo: 
Argein on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 194 vuonna 2017. Kunnan pormestari on Denis Lourde. Argeinin pinta-ala on 11,09 neliökilometriä.
Annika Rikberg

Annika Josefina Rikberg (s. 21. joulukuuta 1981 Porvoo) on suomalainen keskimatkojen juoksija. Hän saavutti 800 metrin ja 1 500 metrin juoksuissa ulkoradoilla viisi ja sisäradoilla kolme SM-mitalia. Seuratasolla hän edusti Porvoon Akillesta.
Saavutukset

Ulkoradoilla
SM-hopeaa 800 metrillä 2004
SM-pronssia 800 metrillä 2006 ja 2008
SM-pronssia 1 500 metrillä 2006 ja 2008
Sisäradoilla
SM-kultaa 1 500 metrillä 2006
SM-hopeaa 800 metrillä 2006
SM-pronssia 800 metrillä 2005
Ennätykset

800 metrin juoksu: 2.04,45 (2004)
1 500 metrin juoksu: 4.16,61 (2008)
Aiheesta muualla

Annika Rikbergin verkkosivut (Arkistoitu – Internet Archive) (ruotsiksi)
Alustariippumattomuus

Alustariippumattomuudella (engl. cross-platform, multi-platform, platform independent software) tarkoitetaan ohjelmointikieltä tai sovellusohjelmaa, joka ei ole sidoksissa tiettyyn alustaan (tietokonelaitteistoon tai käyttöjärjestelmään).
Toisaalta alustariippumaton ohjelmointikieli tai sovellus ei tarkoita, että siitä olisi olemassa toteutus kaikille mahdollisille käyttöjärjestelmille, vaan sitä, että kielen kääntäjän, tulkin tai sovellusohjelman toteutuksessa ei ole laitteistoalustaan tai käyttöjärjestelmään sidottuja ominaisuuksia, 
tai ne on toteutettu erikseen kullekin alustalle siten, että niiden toiminta on mahdollisimman samanlaista kaikissa ympäristöissä.
Alustariippuvaisia piirteitä ovat esimerkiksi monitavuisten lukujen tavujärjestys, säikeiden (jos niitä on) ja prosessien toteutus, hakemistoerottimet ja mahdolliset levyasematunnukset, grafiikkakirjastot ja useimmat järjestelmäkutsut, joita ohjelma voi
suorittaa. Näin esimerkiksi yksinkertainen tekstinkäsittelyohjelmisto voidaan toteuttaa helpohkosti alustariippumattomasti, kunhan huomioidaan eri käyttöjärjestelmissä olevat rajoitukset hakemisto- ja tiedostonimille sekä levyasematunnuksille (jos sellaisia käytetään).
Esimerkkejä

Ohessa kuvitteellinen esimerkki pseudokoodina alustaan sidostusta ja alustariippumattomasta ohjelmakoodista:
# sidottu alustaan, koska hakemistoa /proc/sys/loadavg ei löydy koskaan Windows- tai Mac-järjestelmistä
 def get_system_load()
     info_path = '/proc/sys/loadavg'
     load_avg0 = get_current_loads(info_path)
     now = time.time()
     sys.sleep(1)
     load_avg1 = get_current_loads(info_path)
     elapsed = time.time()-now
     return load_avg1-load_avg0/elapsed
# laitteistoalustariippumaton, käyttää kielen omaa funktiota, joka on
 # toteutettu erikseen eri käyttöjärjestelmille
 def get_system_load()
     load_avg0 = system.loadavg()
     now = time.time()
     sys.sleep(1)
     load_avg1 = system.loadavg()
     elapsed = time.time()-now
     return load_avg1-load_avg0/elapsed
Useimmat ohjelmointikielet ovat nykyään alustariippumattomia, kun taas
sovellukset toteutetaan tyypillisesti vain yhdelle tai muutamalle
suosituimmalle käyttöjärjestelmälle. Toisaalta useimmat
Microsoftin suosituimmatkin sovellukset ovat saatavissa vain
Windows-järjestelmiin, joka rajoittaa samalla laitteistoalustan PC-koneisiin.
Historiaa

Alustariippumattomuus ei ole verrattain uusi asia. Niin sanottua P-koodia käytettiin
vuodesta 1966 - 1980 luvulle ennen kuin IBM PC koneita oli. Tietotekniikan
historian alkuvaiheissa kaikki ohjelmat olivat usein paitsi
käyttöjärjestelmäriippuvaisia, myös hyvin sidottuja tiettyyn
tietokonearkkitehtuuriin tai jopa tietokonemalliin. Myöhemmin
käyttöjärjestelmä toimi yhä enenevässä määrin abstraktiokerroksena
laitteelle ja salli siten ohjelmoinnin useille erilaisille
tietokoneille, kunhan niissä toimi sama käyttöjärjestelmä.
Eräs ehkä merkittävimmistä syistä WWW:n nopeaan laajenemiseen ja
suosioon oli juuri sen alustariippumattomuus - yksi Tim Berners Leen 
motiiveista WWW:n kehittämiseen olikin juuri dokumenttien helppo
vaihto eri käyttöjärjestelmien välillä. Sen avulla voidaan tuottaa ja
lukea dokumentteja www-selaimen avulla, joita on saatavilla kaikille
yleisille käyttöjärjestelmille aina tietokoneista
matkapuhelimiin asti.
Aram Mp3

| Aram Sargsyan |
| --- | --- |

Henkilötiedot
Syntynyt: 5. huhtikuuta 1984 (ikä 40)
Ammatti:  laulaja
Muusikko
Taiteilijanimi:  Aram Mp3
Laulukielet:  englanti
Tyylilajit:  pop
Soittimet:  piano ja kitara 
 Nimikirjoitus
  [ Muokkaa Wikidatassa ] [ ohje ]  
Aram Sargsyan (arm. Արամ Սարգսյան), taiteilijanimeltään Aram Mp3 (s. 5. huhtikuuta 1984 Jerevan), on armenialainen laulaja, joka edusti Armeniaa vuoden 2014 Euroviisuissa Kööpenhaminassa kappaleella ”Not Alone”. Hän sijoittui kilpailun finaalissa neljänneksi.
Aram Aflatuni

Timo Aram Aflatuni on suomalainen mediatuottaja. Aflatuni sai vuonna 2021 tiedonjulkistamisen valtionpalkinnon yhdessä Pedram Aflatunin ja Veera Ikosen kanssa. Palkinto tuli nuorten osallisuutta ja yhteiskunnallista vaikuttavuutta edistävästä Gutsy Go – Make Peace Visible -hankkeesta. Aflatuni on tuottanut televisiosarjoja kuten Ähläm Sähläm, Märät säpikkäät, Hell's Kitchen Suomi ja We Want More.
Aflatuni toimi tv-tuotantoyhtiö Tarinatalo Oy:n omistajana ja toimitusjohtajana. Yhtiö myytiin brittiläiselle ITV:lle vuonna 2012.
Aflatunin isä on iranilainen ja äiti suomalainen.
DreamWorks Pictures

| DreamWorks Pictures |
| --- | --- |

Perustettu:  12. lokakuuta 1994
Perustaja:  Steven Spielberg Jeffrey Katzenberg David Geffen
Kotipaikka:   Universal City, Kalifornia,  Yhdysvallat
Toiminta-alue:  maailmanlaajuinen
Toimiala:  viihdeteollisuus
Tuotteet:  elokuvat, televisio, musiikki
Henkilöstö:  80 (2012)
Emoyhtiö:  Amblin Partners
Tytäryhtiöt:   DreamWorks Television (1996–2013)  DreamWorks Animation (1994–2004)  DreamWorks Interactive (1995–2000) 
Kotisivu:  dreamworkspictures.com
Infobox OKVirheellinen NIMI-arvo: 
DreamWorks Pictures (tunnetaan myös nimillä DreamWorks SKG, DreamWorks Studios tai yksinkertaisesti DreamWorks) on yhdysvaltalainen elokuvastudio, joka kehittää, tuottaa ja levittää elokuvia, musiikkia ja televisio-ohjelmia. Yhtiön perustivat Steven Spielberg, Jeffrey Katzenberg ja David Geffen lokakuussa 1994.
Vuoden 2016 lokakuusta lähtien DreamWorksin elokuvia on markkinoinut ja levittänyt Universal Pictures, jonka tytäryhtiö DreamWorks Animation on ollut elokuusta 2016 asti.
Historia

Yhtiön perustivat Steven Spielberg (elokuvaohjaaja), Jeffrey Katzenberg (aikaisempi Disneyn animaatio-osaston johtaja) ja David Geffen (Geffen Recordsin perustaja) lokakuussa 1994. Heidän nimistä syntyi kirjainyhdistelmä SKG yrityksen nimen perään (DreamWorks SKG).
Vuonna 1995 perustettiin videopeleihin keskittynyt tytäryhtiö DreamWorks Interactive. Electronic Arts osti DreamWorks Interactiven vuonna 2000. Yhdistymisessä syntynyt osasto on nimeltään Danger Close Games.
Musiikkiin keskittynyt tytäryhtiö DreamWorks Records perustettiin vuonna 1996. Alle odotusten toiminut levy-yhtö myytiin vuonna 2003 Universal Music Groupille, jolloin sen nimeksi vaihtui DreamWorks Nashville. Lopulta Universal Music Group lopetti sen toiminnan kokonaan vuonna 2005.
Joulukuussa 2005 DreamWorks myytiin Paramount Picturesin omistavalle Viacomille 1,6 miljardilla dollarilla.
DreamWorks halusi lopettaa yhteistyön Paramountin kanssa solmimalla 1,5 miljardin dollarin arvoisen jakelusopimuksen intialaisen Reliance Anil Dhirubhai Ambani Groupin kanssa vuonna 2008. Seuraavana vuonna DreamWorks solmi jakelusopimuksen The Walt Disney Studiosin kautta, minkä seurauksena studion elokuvat julkaistiin Touchstone Picturesin kautta; tämä kesti vuoteen 2016 asti.
Vuodesta 2016 lähtien Amblin Partners on toiminut jakelusopimuksen isäntänä, ja sen myötä DreamWorksin elokuvat julkaistaan Universal Picturesin kautta.
Tekniikka

DreamWorks käyttää elokuvien teossa MoonRay-renderöintiohjelmistoa, joka on käytössä elokuvissa kuten Hurja jengi ja Puss in Boots: The Last Wish.
DreamWorksin tuotanto > Elokuvat ja tv-sarjat

DreamWorks Television oli televisiosarjoihin keskittynyt osasto, joka toimi vuosien 1996–2013 välillä. Vuonna 2013 se yhdistettiin osaksi Amblin Partnersin osastoa nimeltä Amblin Television.
DreamWorksin tuotanto > Musiikki

Vuosina 1996–2004 toiminut DreamWorks Records oli DreamWorksin alainen levy-yhtiö. Heidän listoilla olivat aikanaan mm. Propellerheads, Smash Mouth, Elliott Smith, Rufus Wainwright ja AFI.
DreamWorksin tuotanto > Videopelit

Videopeleihin keskitynyt DreamWorks Interactive (DWI) aloitti toimintansa vuonna 1995. Yksi suurimmista onnistumisista oli vuonna 1999 julkaistu PlayStation-peli Medal of Honor. Heti seuraavana vuonna EA osti DWI:n.
DreamWorksin tuotanto > Animaatiot

Vuonna 1994 syntyi animaatioelokuviin keskittynyt DreamWorks Animation. Yhtiö oli DreamWorks Picturesin omistuksessa vuoteen 2004 saakka, jolloin siitä tuli erillinen osakeyhtiö.
Aiheesta muualla

Wikimedia Commonsissa on kuvia tai muita tiedostoja aiheesta .
DreamWorks Studiosin virallinen sivusto
DreamWorks Pictures Internet Movie Databasessa (englanniksi)
Andrew Bergman

| Andrew Bergman> Henkilötiedot |
| --- | --- |
Syntynyt: 20. helmikuuta 1945 (ikä 79) New York, New York
Kansalaisuus:  Yhdysvallat
Ammatti:  elokuvakäsikirjoittaja ja -ohjaaja
Aiheesta muualla
IMDb 
Elonet
Andrew Bergman (s. 20. helmikuuta 1945 New York, New York, Yhdysvallat) on yhdysvaltalainen elokuvakäsikirjoittaja ja -ohjaaja.
Ura

Bergmanin ura käsikirjoittajana alkoi Mel Brooksin ohjaamasta lännenparodiasta Villiä hurjempi länsi (Blazing Saddles), jonka ensi-ilta oli vuonna 1974. Elokuva sai WGA:n palkinnon parhaasta alkuperäiskäsikirjoituksesta. Se sai kolme Oscar-ehdokkuutta ja oli taloudellinen menestys, sillä lipunmyynti tuotti yli 100 miljoonan dollarin lipputulot. Elokuvaa pidetään parodiaelokuvien merkkiteoksena. Vuonna 1979 valmistunut Älkää ampuko hammaslääkäriä (The In-Laws) oli selvästi pienempi menestys[lähde? ]. Elokuva filmattiin uudelleen vuonna 2003, jota varten Bergman kirjoitti uuden käsikirjoituksen.
1980-luvun alussa Bergman kirjoitti kaksi vähemmän menestynyttä komediaa, jonka jälkeen Nimeni on Fletch (1985) nosti menestyksellään Bergmanin takaisin pinnalle. Rikoskomedia Mafiakokelas (1990) oli Bergmanin ensimmäinen ohjaus, ja sen pääosaa näytteli Marlon Brando. Elokuva ei kuitenkaan menestynyt odotetusti, joten Bergman jatkoi käsikirjoittajana Saippuakuplia-komedian tuotannossa. Seuraavan kerran Bergman ohjasi ja kirjoitti vuonna 1992, jolloin valmistui Kuherruskuukausi Vegasissa. Sen keskeisiä osia näyttelevät Nicolas Cage ja James Caan. Jännityskomedia oli vain kohtuullinen taloudellinen menestys, joten Bergman ei pyrkinyt itse ohjaamaan The Scout (1994) -käsikirjoitustaan.
Vuonna 1996 ensi-iltaan tullut Striptease oli Bergmanin ohjaama ja käsikirjoittama komedia, jonka pääosassa näyttelee Demi Moore. Elokuvan koko tarina pyöri Mooren alastonkohtausten ympärillä, joiden tiedettiin keräävän yleisöä, ja niin kävikin. Kriitikoiden tyrmäämä 50 miljoonan dollarin tuotanto keräsi 113 miljoonan dollarin lipputulot.[lähde? ] Bergmanin käsikirjoitus ja ohjaus palkittiin vuoden huonoimpana elokuvana Razzie-gaalassa, ja yhteensä se sai kuusi Razzie-palkintoa.
Neljä vuotta myöhemmin Bergman yritti vielä ohjaajana, mutta tuloksena oli yli 30 miljoonan dollarin tappio.[lähde? ] Sittemmin hän paneutui Joe's Last Chancen käsikirjoitukseen.
Bergman sai vuonna 2007 McLellan Hunter Awardin, jonka myöntää Writers Guild of America East.
Bergman on kirjoittanut kaksi näytelmää, Social Security ja Working Title, sekä romaanit Sleepless Nights, The Big Kiss-Off, LeVine ja Tender Is LeVine.
Aiheesta muualla

Andrew Bergman Elonetissä.
Andrew Bergman Internet Movie Databasessa. (englanniksi)
Altaussee

| Altaussee |
| --- | --- |

 vaakuna
 Altaussee
 Koordinaatit: 47°36′36″N, 13°46′58″E 
Valtio:  Itävalta
Osavaltio:  Steiermark
Piiri:  Liezen
Kunta:  Altaussee
Hallinto:  
 – Pormestari:  Gerald Loitzl (ÖVP)
Pinta-ala:  
 – Kokonaispinta-ala:  92 km²
Korkeus:  712 m
Väkiluku (2009):  1 858
 – Väestötiheys:  20 as./km²
Aikavyöhyke:  UTC+1
 – Kesäaika:  UTC+2
Postinumero:  8992
 
 www.altaussee.at 
Infobox OKVirheellinen NIMI-arvo: 
Altaussee on Alpeilla sijaitseva kunta Itävallassa Altaussee-järven rannalla Steiermarkin osavaltiossa. Se koostuu kahdesta kylästä, Altausseesta ja Lupitschista.
Maantiede

Altausseeta ympäröivät harmaat vuoret ovat kalkkikiveä ja ne ovat peräisin trias- ja jurakaudelta. Vuoret itsessään eivät muodostuneet ennen kenotsooista maailmankautta, jolloin Afrikan ja Euraasian laatat törmäsivät toisiinsa suurella voimalla, mikä aiheutti vuorten kohoamisen.
Tunnettuja asukkaita

Barbara Frischmuth, itävaltalainen kirjailija ja kääntäjä
Klaus Maria Brandauer, itävaltalainen näyttelijä ja ohjaaja
Paul Preuss, itävaltalainen vuoristokiipeilijä
Karin Brandauer, itävaltalainen elokuvaohjaaja ja käsikirjoittaja
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi